লামায় শিক্ষার্থীদের উৎসাহ প্রদানে সন্মাননা অনুষ্ঠান | Hillbd24.com
লামায় শিক্ষার্থীদের উৎসাহ প্রদানে সন্মাননা অনুষ্ঠান
শুক্রবার বান্দরবানের লামা উপজেলার সকল মাধ্যমিক পর্যায়ের শিক্ষা প্রতিষ্ঠানের সপ্তম থেকে দশম শ্রেনীর মেধাবী শিক্ষার্থীদের উৎসাহ প্রদানের লক্ষে সন্মাননা অনুষ্ঠানের আয়োজন করা হয়।
লামা উপজেলা পরিষদ হলুরুমে উপজেলা প্রশাসনের আয়োজতি অনুষ্ঠানে প্রধান অতিথি ছিলেন লামা উপজেলা প্রশাসনের পক্ষ থেকে সম্মাননা প্রদান করেন উপজেলা নির্বাহী কর্মকর্তা(ইউএনও) খিন ওয়ান নু। এ সময় উপজেলা মাধ্যমিক শিক্ষা অফিসার মোস্তাফিজুর রহমান ভূঁইয়া এর সভাপতিত্বে সম্মাননা প্রদান অনুষ্ঠানে আরো উপস্থিত ছিলেন, উপজেলা মহিলা ভাইস চেয়ারম্যান শারাবান তহুরা, মুক্তিযোদ্ধা কমান্ডার শেখ মাহাবুবুর রহমান, লামা ইসলামিয়া ফাজিল মাদ্রাসার অধ্যক্ষ মাওলানা জাফর উল্লাহ সহ মাধ্যমিক বিদ্যালয়ের প্রধান শিক্ষক, সহকারী শিক্ষক, ৩ শতাধিক শিক্ষার্থী ও অভিভাবকরা উপস্থিত ছিলেন।
অনুষ্ঠানে প্রধান অতিথি উপজেলার ১৯টি শিক্ষা প্রতিষ্ঠানের ২২৮ জন মেধাবী শিক্ষার্থীকে সম্মাননা প্রদান করেন। অনুষ্ঠান শেষে প্রতি শ্রেণী কক্ষের ১ম, ২য় ও ৩য় মোট ২শত ২৮ জন মেধাবী ছাত্র-ছাত্রীদের মেধা সনদ ও ফুল দিয়ে মেধা বিকাশে উৎসাহী করা হয় শিক্ষার্থীদের।
প্রধন অথিতির বক্তব্য খিন ওয়ান নু বলেন, তোমরা শিক্ষার্থীরা আগামী দিনে তোমরাই হবে আমাদের দেশের সকল উন্নয়নের কান্ডারী। তোমাদের হাতে এ দেশ পরিচালিত হবে। বিশ্বের সাথে তাল মিলিয়ে আগামী দিন গুলোতে শিক্ষা অর্জন করে বিজ্ঞান, তথ্য ও প্রযুক্তি নির্ভর সোনার বাংলাদেশ গড়তে হবে তোমাদের। সেদিন আর বেশী দূরে নয়। তাই এখন থেকে বেশী বেশী করে লেখা- পড়া করতে হবে। পাশাপাশি দেশের সঠিক ইতিহাস জানতে হবে এবং বইয়ের বাইরেও জ্ঞান অর্জন করতে হবে।
তিনি বিদ্যালয়ের শিক্ষকদের কোচিং পড়ানোর প্রবণতা থেকে সরে এসে বিদ্যালয়ে শতভাগ পড়া আদায়ে উপর নির্দেশ প্রদান করেন।
« বিদ্যালয়ে শিক্ষার মান উন্নয়নে সনাক-টিআইবি’র সাথে অংশীজনের মতবিনিময় সভা
পাহাড় ধসে রাঙামাটিতে ক্ষতিগ্রস্থ ৫’শ শিক্ষার্থীকে শিক্ষা উপকরণ বিতরণ »